સારાંશ માટે દસ્તાવેજ: ઇમરાન ખાનનો અમેરિકા પ્રવાસ ત્રણ દિવસનો છે, પરંતુ તેમના કાર્યક્રમનું વિવરણ સ્પષ્ટ નથી, કેમ કે આ યાત્રા વિશે ભ્રમની સ્થિતિ છે કે યાત્રા આગળ વધશે કે નહીં. પરંતુ તે છતાં આ યાત્રા મહત્ત્વપૂર્ણ બનવા જઈ રહી છે. 

ઇમરાન ખાન અમેરિકાના રાષ્ટ્રપતિ ડોનાલ્ડ ટ્રમ્પ સાથે મુલાકાત કરશે અને આશા છે કે બન્ને નેતા આતંકવાદ વિરોધી, સંરક્ષણ અને વેપાર જેવા ઘણા મહત્ત્વપૂર્ણ મુદ્દાઓ પર ચર્ચા કરશે. 

ક્યારેક નરમ તો ક્યારેક ગરમ સંબંધ

ટ્રમ્પ સરકારે પાકિસ્તાન વિરુદ્ધ કડક વલણ અપનાવીને રાખ્યું છે. અમેરિકા પાકિસ્તાન પર આરોપ લગાવે છે કે તે ન માત્ર ઇસ્લામિક આંતકવાદીઓને સમર્થન આપે છે પરંતુ આ મુદ્દે અમેરિકાને ગુમરાહ પણ કરે છે. 

જોકે, પાકિસ્તાને આ આરોપોને ફગાવ્યા છે. 

ટ્રમ્પ અને ઇમરાન ખાનની હજુ સુધી કોઈ ઔપચારિક મુલાકાત થઈ નથી પરંતુ બન્ને નેતા એકબીજા વિરુદ્ધ નિવેદનબાજી કરતા રહ્યા છે. 

2018માં જાન્યુઆરી મહિનામાં ટ્રમ્પે ટ્વીટ કર્યું હતું, "અમેરિકાએ છેલ્લાં 15 વર્ષોમાં પાકિસ્તાનને 33 બિલિયન ડૉલર કરતાં વધારે મદદ કરીને મૂર્ખામી કરી છે અને તેમણે અમારી સામે ખોટું બોલવા તેમજ દગો આપવા સિવાય કંઈ કર્યું નથી."

"તેમની નજરમાં અમારા નેતા મૂર્ખ છે. જે આતંકવાદીઓને અમે અફઘાનિસ્તાનમાં શોધતા રહીએ છીએ, તેઓ તેમને સુરક્ષિત રાખે છે."

ત્યારબાદ અમેરિકાની નિવેદનબાજી વધી ગઈ. અમેરિકાએ પાકિસ્તાનને અપાતી સુરક્ષા મદદમાં 2 બિલિયન ડૉલરનો કાપ મૂક્યો છે. આ કાપમાં સૈન્ય મદદના 300 મિલિયન ડૉલર પણ સામેલ હતા. 

નવેમ્બર 2018માં અમેરિકાના રાષ્ટ્રપતિએ એ કહેતા ટ્વીટ કર્યું, "અમે હવે પાકિસ્તાનને અબજો ડૉલર આપતા નથી કેમ કે તેઓ અમારી પાસેથી પૈસા લઈ તો લે છે પરંતુ અમારી માટે કરશે કંઈ પણ નહીં."

"સૌથી મોટું ઉદાહરણ બિન લાદેનનું છે, અફઘાનિસ્તાન બીજું છે. તેઓ એ દેશોમાંથી એક છે કે જેઓ બદલામાં કંઈ પણ આપ્યા વગર અમેરિકા પાસેથી માત્ર લેવામાં વિશ્વાસ કરે છે. તેનો હવે અંત આવી ગયો છે."

જવાબમાં ઇમરાન ખાને કહ્યું, "અમેરિકાએ પાકિસ્તાન વિરુદ્ધ સ્પષ્ટ રેકર્ડ રાખવાની જરૂર છે." 

"1. 9/11માં કોઈ પણ પાકિસ્તાની સામેલ ન હતા, તેમ છતાં પાકિસ્તાને આતંકવાદ વિરુદ્ધ અમેરિકાના યુદ્ધમાં સામેલ થવાનો નિર્ણય લીધો."

"2. આ યુદ્ધમાં પાકિસ્તાનના 75 હજાર લોકો નિશાન બન્યા અને પાકિસ્તાનની 123 બિલિયન ડૉલર કરતાં વધારે અર્થવ્યવસ્થા બરબાદ થઈ. અમેરિકાની મદદ તો માત્ર 20 બિલિયનની જ હતી."

જૂની મિત્રતાના નામે

પાકિસ્તાન અને અમેરિકાના આ...\nદસ્તાવેજની સમાન ભાષામાં સારાંશ:
પાકિસ્તાનના વડા પ્રધાન ઇમરાન ખાન અમેરિકાના પ્રવાસે પહોંચ્યા છે. વડા પ્રધાનના રૂપમાં ઇમરાન ખાન એવા સમયે અમેરિકા ગયા છે જ્યારે બન્ને દેશો વચ્ચે સંબંધોમાં તણાવ ખૂબ વધેલો છે.